open-index/open-wikipedia-markdown huggingface dataset:
Jotunheimen og Valdresruten Bilselskap

**AS Jotunheimen og Valdresruten Bilselskap** (**JVB**) er et norsk transportselskap med hovedkontor på Fagernes i Nord-Aurdal i Innlandet. Konsernet hadde i 2022 en omsetning på 70 millioner kroner og er det største busselskapet i Innlandet fylke med hovedkontor i samme fylke. JVB har 50 ansatte og har daglige ruter fra Valdres til Bergen, Lærdal, Årdal, Gjendesheim, Gjøvik Lillehammer og Oslo. Selskapets hovedområde er persontransport med buss.

## Historie
JVB ble stiftet 21. november 1919 etter at Automobil A/S «Jotunheim» og A/S Valdresrutens Automobilselskap i generalfosamling samme dag hadde oppløst seg selv. JVBs bussdrift kan derfor spores tilbake til 1909. De to opprinnelige selskapene hadde konkurranse, sommeren 1910 var hele 11 rutebiler i drift med Fagernes som utgangspunkt, ingen andre steder i Norge kunne vise til et lignende antall.
I 1944 ble MB «Bitihorn» overtatt av JVB.
I 1947 tok JVB over ruta til Ola Paulsrud i Øystre Slidre.
I 1952 tok JVBs turbussvirksomhet i gang for alvor med oppdrag for Winge Reisebureau og "Norwegian Fjord Lines"-turer mellom Oslo og Bergen.
I 1953 (15. august) kjørte JVB og Ola Westheim bussen «Vesle-Venus» som første kjøretøy i historien over Valdresflya.
I 1954 inngikk JVB og L/L Valdres Lastebilselskap avtale om at JVB overtok all persontrafikk.
I 1956 overtok JVB Anton Sørumshaugens rute mellom Fagernes og Aurdal.

## Organisasjonsform
JVB er et aksjeselskap med ca. 60 personlige (inkludert noen få privateide holdingselskaper) aksjonærer.

### Selskapets tjenester
*MB «Bitihorn» på Bygdin
*Beltebilruta fra Tyin til Eidsbugarden
*Ekspressbusser som krysser fylkesgrensene til og fra større byer som Bergen, Oslo, Lillehammer, Hønefoss
**Valdresekspressen (Oslo-Fagernes-Beitostølen / Tyin – Årdal)
**Øst-Vestekspressen (Lillehammer-Gjøvik-Fagernes-Sogn-Bergen)

### Datterselskap
*JVB Tur AS
*JVB Travel AS
*Fagernes Verkstedsenter AS 

## Referanser
*Iversen, Ingolf, Jubileumsbok for Jotunheimen og Valdresruten bilselskap :75 år – 1994


## Eksterne lenker
*
Martti Vainio

**Martti Olavi Vainio** (født 1950) er en finsk tidligere langdistanseløper. I 1978 vant han gullmedalje på 10&nbsp;000&nbsp;meter under EM i Praha. Fire år senere vant han bronsemedalje på samme distanse under EM i Athen. Under VM i 1983 tok han bronsemedalje på 5000&nbsp;meter.

I OL i 1984 passerte han målsnøret som andremann på 10&nbsp;000 meter, men ble tatt for bruk av anabole steroider, og mistet sølvmedaljen. Tidligere samme år testet han positivt under Rotterdam Maraton, men dette ble dekket over. Han brukte Primobolan, et muskel oppbyggende stoff for å innhente seg bedre etter store treningsmengder. Alberto Cova var beviselig også dopet under løpet.

Opprinnelig ble Vainio utestengt på livstid, men etter at det nasjonale finske friidrettsforbundet anket avgjørelsen, ble utestengelsen redusert til 18 måneder. I VM i 1987 i Roma gjorde han et lite vellykket comeback. Han var i ferd med å fullføre en svak 10&nbsp;000 meter, men gav seg en runde før mål, etter at kommisjonærene fortalte at han var kommet i mål.

Vainio har satt verdensrekorder for veteraner på både 3000 meter (8.05,08 minutter) og 10&nbsp;000 meter (28.38,58 minutter).

Vinnertiden under EM i 1978, 27.30,99 minutter, er fortsatt finsk rekord og mesterskapsrekord. Han har en personlig rekord på 3000 meter med tiden 7.44,42 sekunder (1984) og på 5000&nbsp;meter med tiden 13.16,57 (1983). Hans personlige rekord på 5000 meter er likevel 13:16:58 satt på Bislett i 1984. Nummer to etter Fernando Mamede. 

## Referanser




## Eksterne lenker
*
DISGEN

**DISGEN** er et slektsforskningsprogram på svensk for Windows utviklet av Föreningen DIS (Datorhjälp i släktforskning). Programmet er spesielt tilpasset svenske forhold. DISGEN selges kun til medlemmer av foreningen DIS, så man må være medlem for å få tilgang til programmet, men man kan laste ned en demo.

Etter å ha forsøkt slektsforskning på en Datasaab datamaskin, ble den første versjonen av DISGEN utviklet til ABC80 og første versjon kom i 1982. Siden den tid har programmet blitt skrevet om flere ganger og er nå et Windows-program.

DISGEN har direkte støtte for DISBYT og DIStreff, tjenester for å søke etter andre slektsforskere med samme slekter som du har. Programmet har støtte for GEDCOM eksport og import av data. 

Programmet har svenske ledetekster, men kan gi utskrifter på 11 språk, deriblant norsk.

## Referanser


## Eksterne lenker
*
Arto Bryggare

**Arto Kalervo Bryggare** (født 26. mai 1958 i Kouvola) er en tidligere finsk friidrettsutøver (110 meter hekk) og politiker. Hans personlige rekord på 13,35 sekunder, fra innledende runder i OL i 1984, er fortsatt finsk og nordisk rekord (sammen med svensken Robert Kronberg). Med bronsemedaljen fra OL i 1984, ble Bryggare historisk, som første finske utøver med mesterskapsmedalje på en sprintdistanse. 

Som 20-åring i EM i 1978, hvor han vant bronsemedalje, innledet han en åtte år lang periode med medalje i hvert eneste internasjonale mesterskap. Etter at han la opp, var han en stund politiker på heltid. Han ble innvalgt to ganger til parlamentet for Det sosialdemokratiske partiet, i 1995 og i 2003, men klarte ikke å bli gjenvalgt. I 2015 stilte han opp igjen, men ble ikke valgt inn.

Bryggare bor vekselsvis i Berlin og i Helsingfors sammen med Heike Drechsler.

## Høydepunkter (110 meter hekk)
* EM i 1978: Bronsemedalje
* EM i 1983: Bronsemedalje
* VM i 1983: Sølvmedalje 
* OL i 1984: Bronsemedalje 
* EM i 1986: Sølvmedalje 

## Referanser


## Eksterne lenker
* 
* 
*
Kirill Meretskov

**Kirill Afanasjevitsj Meretskov** (russisk: Кирилл Афанасьевич Мерецков) (født , død 30. desember 1968) var en sovjetisk offiser.

Han ble født i Rjazan-provinsen, sørøst for Moskva. Hans foreldre var bønder og bodde i en landsby. Han meldte seg i juni 1916 som frivillig i Den keiserlige russiske hær, der han jobbet som mekaniker.

Meretskov gikk over til bolsjevikenes side i august 1917, og ble stabssjef for en divisjon av den røde garde (som senere ble Den røde armé). Under den russiske borgerkrigen gikk han på et militærakademi, som han ble tvunget til å forlate flere ganger, slik som å ta kommandoen stillinger der det var desperat behov for ham, blant annet den 1. kavaleriarmé. I løpet av disse slagene, han ble såret og senere dekorert for tapperhet flere ganger. Han ble uteksaminert i 1921. Mellom 1924 og 1931 holdt han en rekke stillinger i Moskvas Militærdistrikt.

I 1936 forlot Meretskov Sovjetunionen for å kjempe for republikanerne under den spanske borgerkrigen, og returnerte hjem i 1937. I 1939 ble han utnevnt til sjef for Leningrads Militærdistrikt.

Den 30. november 1939 erklærte Sovjetunionen krig mot Finland, hvilket var begynnelsen for den finsk-russiske vinterkrigen. Som sjef for Militærdistrikt var Meretskov øverstbefalende for operasjonen. Hans første forsøk på å beseire finnene ble møtt med katastrofe. Til tross for en overveldende numerisk overlegenhet, var de sovjetiske styrkene ukoordinert i kamp og dårlig egnet for vinterfelttoget.

Meretskov mottok Seiersordenen for sin innsats under verdenskrigen. I 1946 ble han tildelt storkors av St. Olavs Orden «for fortjeneste i samband med felttoget i Nord-Norge 1944-45».

## Referanser
Anna Verouli

**Anna Verouli** (gresk Άννα Βερούλη, født 13. november 1956 i Kavala), er en gresk tidligere spydkaster. Under EM i 1982 tok hun gullmedalje. Året etter kom hun på tredjeplass i VM.

I OL i 1984 ble hun diskvalifisert og utestengt etter å ha testet positivt på Nandrolon.

## Referanser


## Eksterne lenker
*
Oodinium

* *[[Oodinium jordani]]*
* *[[Oodinium limneticum]]*
* *[[Oodinium pillularis]]*
* *[[Oodinium pouchetii]]*

***Oodinium*** er en gruppe mikroskopiske parasittiske fureflagellater. De lever på fisk i både salt- og ferskvann.
En av artene har også blitt observert på forskjellige nesledyr.
Verten utvikler vanligvis små gule eller gylne støvaktige prikker på hodet, finnene og kroppen.
*Oodinium* kan ligne på hvitprikk, men prikkene er mindre, og gule.

I ett av stadiene svømmer parasitten rundt og leter etter en passende vert. Den fester seg til huden på verten og danner et hardt skall som beskytter den mot det ytre miljøet mens den eter på fiskens hudceller. Dette er cystestadiet som er synlig på fisken. Etter noen få dager synker cysten til bunnen hvor den slipper ut en ny generasjon av frittsvømmende parasitter. Den må da finne en vert innen 48 timer, ellers vil den dø.

## Eksterne lenker
* 
* https://web.archive.org/web/20080726165617/http://www.skepticalaquarist.com/docs/health/othprotist.shtml
SG Dynamo Dresden

**SG Dynamo Dresden** er en tysk fotballklubb fra Dresden i Sachsen. SG står for "Sportgemeinschaft" som betyr sportsklubb.

Klubben ble grunnlagt 12. april 1953.

Dynamo Dresden var en storklubb under DDR da de vant serien 8 ganger og cupen 7 ganger. Etter Berlinmurens fall og sammenslåing av tysk fotball kvalifiserte Dynamo Dresden seg for spill i Bundesliga. I 1995 begynte en nedgangstid for klubben som etter hvert rykket så langt ned som fjerde divisjon i tysk seriesystem. Dette var mye på grunn av økonomiske problemer som førte til en relativ kollaps. 

Klubben spiller i gule og svarte drakter. Fra 1990 til 2007 het klubben  **1. FC Dynamo Dresden**.

## Meritter
* DDR-mester: 1953, 1971, 1973, 1976, 1977, 1978, 1989, 1990
* FDGB-cup vinner: 1971, 1977, 1982, 1984, 1985, 1990

## Plasseringer

## Kjente spillere

*Uwe Rösler
*Hans-Jürgen Dörner
*Eduard Geyer
*Jens Jeremies
*Ulf Kirsten
*Olaf Marschall
*Klaus Sammer
*Matthias Sammer
*Alexander Zickler
*Johnny Ekström
*Tore Andreas Gundersen

## Se også
* Dresdner SC
*Song

## Referanser


## Eksterne lenker
*
Iconoclast (Part 1: The Final Resistance)

***Iconoclast (Part 1: The Final Resistance)*** er Heaven Shall Burns femte studioalbum. Det ble utgitt i 28. januar 2008 i Europa og i Amerika 5. februar av Century Media. Albumet lekket ut på nettet tidlig desember 2007, nesten to måneder før det ble utgitt.

## Sporliste
#«Awoken (Intro)» (1:29)
#«Endzeit» (4:18)
#«Like a Thousand Suns» (3:46)
#«Murderers of All Murderers» (3:55)
#«Forlorn Skies» (4:51)
#«A Dying Ember» (6:57)
#«Joel» (5:04)
#«A Quest for Resistance» (4:51)
#«Black Tears» (3:06)
#«The Bombs of My Saviours» (4:22)
#«Against All Lies» (5:09)
#«The Disease» (2:47)
#«Equinox» (3:10)
#«Atonement» (4:35)

## Kilder

## Eksterne lenker
*
Fana Sparebank

**Fana Sparebank** er en selvstendig sparebank med kontorer på Nesttun, i Bergen sentrum og på Os. Banken ble etablert i 1878, og har i dag en forvaltningskapital på 29 milliarder NOK (Q2 2023 ), og betjener både person- og bedriftsmarkedet. 

Konsernet består av Fana Sparebank, Fana Sparebank Eiendom og Fana Sparebank Boligkreditt, samt lavpriskonseptene Himla Eiendomsmegling og Himla Banktjenester. Totalt har konsernet ca. 135 ansatte. Administrerende direktør er Lisbet K. Nærø, og styreleder er Peter Frølich.

Fana Sparebank er aktiv i finansklyngen Finance Innovation, og bidrar til lokalmiljøet i Bergen med gavemidler til næringsliv, organisasjoner og ildsjelder. Fana Sparebank har stort fokus på samfunnsansvar, og var en av få norske banker som signerte FNs klimainitiativ innen finans i 2019. Banken er klimanøytral, og arrangerer hvert år Bærekraft i Bergen for FNs bærekraftsmål. Banken har også samarbeid med flere organisasjoner i regionen, blant annet Kirkens Bymisjon, VilVite og Bergen og Hordaland Turlag. 

## Datterselskap og tilknyttede selskap

**[https://www.fanasparebank.no/eiendom/ Fana Sparebank Eiendom AS]** er et heleid selskap av Fana Sparebank. Det er en veletablert aktør i det lokale eiendomsmarkedet i stor Bergen. 

**[https://www.fanasparebank.no/om-oss/investorinformasjonir/fana-sparebank-boligkreditt/ Fana Sparebank Boligkreditt AS]** er et heleid datterselskap av Fana Sparebank med konsesjon til å drive kredittforetakvirksomhet.

**[https://norne.no/ Norne Security]** ble etablert i 2008 med hovedkontor i Bergen. Selskapet har tre forretningsområder; netthandel, aksjemegling og corporate finance. Selskapet eies av tretten andre frittstående sparebanker og Fondfinans. 

'''Brage Finans''' er et finansieringsselskap med hovedkontor i Bergen som ble stiftet i 2010. Banken er representert på eiersiden i selskapene sammen med en rekke andre sparebanker i Norge.

**[https://eiendomskreditt.no/ Eiendomskreditt AS]** ble etablert i 1997 og er et frittstående kredittforetak som eies av 85 sparebanker fra hele landet. 

I tillegg er også Fana Sparebank medeier i kredittforeningen for Sparebanker 
## Eksterne lenker
* Fana Sparebank
*Fana Sparebank Eiendom
*Fana Sparebank Bedrift 
*Samfunnsansvar
*Organisasjon
Cessna 182 Skylane

**Cessna 182**, som markedsføres med tilnavnet **Skylane**, er et fireseters lett småfly med en motor. Det er standardfester for å montere to barneseter i bagasjeområdet bak de fire setene. Modellen ble lansert i 1956 og er blitt den nest mest produserte flymodellen etter Cessna 172. Flyet har fast understell, men det er laget en versjon med innfellbart hjulunderstell. 

## Utvikling
Cessna 182 ble lansert i 1956 som nesehjulsversjon av halehjulsflyet Cessna 180. I 1957 kom modellen 182A som var det første som fikk tilnavnet Skylane. I senere modeller er vinduene og motoren blitt større. 

I 1980 ble produksjonen stoppet på grunn av de amerikanske produktansvarslovene, men da denne loven ble forandret tidlig i 1990-tallet ble produksjonen startet igjen. Siden 2005 leveres flyet med multifunksjonsskjermer i dashbordet, såkalt glasscockpit, som standardutstyr i stedet for tradisjonelle instrumenter.

Cessna 182 har blitt bygget på lisens i Argentina av DINFIA (med kortkode A182), og i Frankrike av Rheims Aviation, som F-182.

## Konstruksjon
Cessna 182 er et helmetallfly for det meste av aluminium. Enkelte deler som tuppen av vingene og fremre del av cowlingen (motorpanseret) er av glassfiberepoxy eller termoplast. Vingen har samme form som den mindre Cessna 172 og de større Cessna 205 og Cessna 206 og har vingeprofilen  NACA 2412. Det er små forskjeller på flap og balanseror mellom disse modellene.

## [[Motor]]er
Motoren er sekssylindret boksermotor på 230 eller 235 HK , 170 eller 175 kW. Flyene leveres med motorer fra motorprodusentene Lycoming, Continental eller SMA. Den sterkeste motoren er utstyrt med turbo.

## [[Propell]]
Vanligvis benyttes tobladet konstanthastighetspropell, det vil si propell med vridbare blad. Som del av støydempingstiltak kan det monteres tre eller firebladet propell.

## Modellforandringer
*182  – 1956 – den første
*182A – 1957 – modell med bedre ytelse. Skylane navnet benyttet for første gang.
*182B – 1959 – ekstra ventilasjonsdeksler på cowlingen (panseret).
*182C – Ny bakoverrettet vertikal haleflate og nytt tredje sidevindu.
*182E – Nytt bakvindu og lavere bakre flykropp. 
*R182 – 1977 – Ny modell med innfellbare hjul. 
*182G – ovale sidevinduer bak.
*182P – Nytt hjulunderstell med rørprofiler i stedet for tykke fjærblad. 
*182M – 1967 – testmodell med større vingebjelke og uten stag.
*182Q – 1973 – Større halefinne.
*T182 – motor med turbo
*182S – 1996 – første modell etter opphold av produksjonen.
*182T – 2001 – dagens modell med innsugningsmotor. 
*T182T – 2001 – dagens modell med turbomotor. 

## Militære brukere
; 
;
; Fem L-182 i den Canadiske hær brukt til 1970
;
;
;
;
;

## Eksterne lenker
* Produsentens hjemmeside for Cessna 182 Skylane
* Airliners.net - Cessna 182 Skylane
* – PilotFriend.com: Oversikt over de fleste modellene av Cessna 182.
DeepOcean

**DeepOcean** Subsea selskap med kontorer i UK, Mexico, Brasil, Singapore,Nederland, Aberdeen og Norge. Selskapet gjennomfører undervannstjenester innen inspeksjon, vedlikehold, og reparasjoner for oljevirksomheten over hele verden. Selskapet ble etablert i 1999 og opererer 19 spesialfartøyer for avanserte operasjoner på havbunnen, deriblant ROV og kabellegging.
DeepOcean utfører også arbeide i SURF (Installation of Subsea Umbilicals, Flexibles and Flowlines)  

## Eksterne lenker
* Selskapets hjemmeside
Eddie Jackson

**Eddie Jackson** (født 29. januar 1961 i Robstown, Texas) er en amerikansk bassgitarist i progressiv metal bandet Queensrÿche.

## Bakgrunn
Eddie gikk på «Cornish College of the Arts» i Seattle hvor han møtte Scott Rockenfield og Michael Wilton. Michael og Scott spilte i et band med navn «Cross+Fire», de fikk med seg Eddie og Chris DeGarmo og byttet navn til «The Mob». I 1982 møtte de Geoff Tate, og Queensrÿche ble dannet.

Eddie er kjent for å spøke på albumomslag

## Diskografi
### Studioalbum med Queensrÿche
* *[[Queensrÿche (album)|Queensrÿche]]* (1983)
* *[[The Warning]]* (1984)
* *[[Rage for Order]]* (1986)
* **' (1988)
* ''[[Empire (album)|Empire]]'' (1990)
* ''[[Promised Land (Queensrÿche-album)|Promised Land]]'' (1994)
* ''[[Hear in the Now Frontier]]'' (1997)
* ''[[Q2K]]'' (1999)
* ''[[Tribe]]'' (2003)
* **' (2006)
* *[[Take Cover]]* (2007) (coveralbum)
* *[[American Soldier]]* (2009)

## Referanser


## Eksterne lenker
*
Språk i Mexico

Det snakkes et stort antall **språk i Mexico**. Mexico er det landet i verden med flest spansktalende; av de 112,3 millioner innbyggerne snakker de fleste spansk. Det fins ingen erklæring som sier at spansk er landets offisielle språk, selv om det *[[de facto]]* har denne rollen. Fra og med 1992 definerer den meksikanske grunnloven landet som «flerkulturelt». Myndighetene har registrert 62 indianske språk, som ifølge *Ley de los Derechos Lingüísticos* («Loven om språklige rettigheter») av 2001, regnes som «nasjonalspråk» og er likestilte med spansk.

Inndelinga av de indianske språka i Mexico pleier vanligvis å gruppere dialekter som ikke er innbyrdes forståelige, sammen som ett språk. For eksempel regner de meksikanske myndighetene nahuatl som ett språk, selv om mange av dialektene er svært forskjellige. Noen lingvister regner mange av dialektene som egne språk, og tallet på antall språk i Mexico kan dermed høynes til over 100.

## Spansk
Selv om spansk ikke regnes som offisielt språk i Mexico, har bruken av språket i undervisning og offisielle dokumenter gjort det til de facto offisielt språk i landet. Litt over 99&nbsp;% av innbyggerne snakker språket, enten som morsmål eller som andrespråk.

Spansken som snakkes i Mexico (kalt meksikansk-spansk), skiller seg fra variantene som snakkes i andre spansktalende land. I Mexico brukes et stort antall lånord fra nahuatl og andre indianske språk. Fonologisk sett har meksikansk-spansk også flere særegenheter.

## Indianske språk
Med over 6 millioner talere av indianske språk, er Mexico, nest etter Peru, landet med flest talere av amerindiske språk i Amerika. I forhold til antall innbyggere er andelen imidlertid mindre enn i land som Guatemala (42,8&nbsp;%), Peru (35&nbsp;%), Ecuador (9,4&nbsp;%) og Panama (8,3&nbsp;%). I 2010 snakka 6&nbsp;695&nbsp;228 personer over 5 år i Mexico et indiansk språk. Dette utgjør 6,6 % av befolkninga. 14 % av de som snakker et indiansk språk, snakker ikke spansk. Det eneste indianske språket i Mexico som snakkes av over én million mennesker, er nahuatl. Nahuatl ligger på fjerdeplass på lista over indianske språk med flest talere i Amerika, etter quechua, aymara og guaraní. Delstaten med flest talere av indianske språk er Oaxaca, etterfulgt av Chiapas.

Antall talere av indianske språk i Mexico har økt de siste åra, men den relative andelen i forhold til landets innbyggertall faller, noe som illustreres av denne tabellen:








### Liste over indianske språk i Mexico
Dette er ei liste over de indianske språka som snakkes i Mexico, sortert etter antall brukere. Talla er fra 2005. Språkas navn på seg selv står i parentes.

## Referanser


## Eksterne lenker
* INEGIs oversikt over antall talere av indianske språk i Mexico (2010) 
* INALI – Catálogo de las lenguas indígenas nacionales (HTML)
* INALI – Catálogo de las lenguas indígenas nacionales (PDF)
Neptun

**Neptun** kan ha flere betydninger:
* Neptun (planet) er den ytterste av de åtte planetene i solsystemet.
* Neptun (gud) er havguden i romersk mytologi.
* DS «Neptun» var et passasjer- og hurtigruteskip fra 1890.
* Neptun sildoljefabrikk på Melbu
* R-360 Neptun, et ukrainsk sjømålmissil
Luis Aragonés

**José Luis Aragonés Suárez ** (født 28. juli 1938 i Hortaleza, Madrid, død 1. februar 2014) var en spansk fotballspiller og trener, senest for Fenerbahce. Aragonés tilbrakte det meste av karrieren, både som spiller og trener, i Atlético Madrid. Han var en viktig spiller på det suksessrike Atlético-laget i 1960- og 70-årene. Laget vant La Liga fire ganger, kom til finalen i Serievinnercupen 1973/74, og vant Intercontinental Cup. Mellom 1964 og 1974 spilte han 265 La Liga-kamper for Atlético og scoret 123 mål. Aragonés trente klubben i fire perioder. Han spilte også for flere andre klubber, først og fremst Real Betis, og spilte 11 kamper for , og scoret tre mål. I tillegg til Atlético, trente han også sju andre La Liga-klubber.

## Tidlig karriere
Aragonés startet karrieren hos CD Getafe i 1957. I 1958 signerte han kontrakt med Real Madrid, men greide aldri å spille seg til plass på seniorlaget. Han tilbrakte det meste av tiden i Real Madrid på utlån til andre klubber, blant annet Recreativo de Huelva og Hércules CF, og spilte for AD Plus Ultra, Real Madrids reservelag. I 1960 gikk han til Real Oviedo og debuterte i Primera Division. Fra 1961 til 1964 spilte han for Real Betis, der han scoret 33 mål på 86 ligakamper.

## Atlético de Madrid
I Atlético var Aragonés kanskje best kjent som frisparkspesialist. Han scoret ofte, og i 1970 delte han toppscorertrofeet (*Pichichi*) med en annen Atlético-spiss, José Eulogio Gárate og Amancio. I 1974 scoret han utligningsmålet i uavgjortoppgjøret mot Bayern München i finalen i serievinnercupen, før de tapte 4-0 i returkampen. Etter at Aragonés la opp som spiller, ble han for første gang utpekt til trener for Atlético i 1974.

## Spanias landslag
Under VM 2006 vant Spania alle sine tre kamper i gruppespillet, og møtte Frankrike i 16-delsfinalen. Etter at de tok ledelsen ved David Villa, tapte de 1&ndash;3 etter mål fra Frank Ribéry, Patrick Vieira og Zinedine Zidane. Spania kvalifiserte seg til EM 2008, men det ble kunngjort at Vicente Del Bosque overtar som landslagstrener etter EM-sluttspillet. Aragonés avsluttet sin karriere som landslagstrener med å føre Spania til EM-gull – Spanias første mesterskapstittel i fotball på 44 år.

## Meritter
### Klubb (som spiller)
*  **[[Atlético Madrid]]**
** La Liga: 1966, 1970, 1973 
** Copa del Generalísimo: 1972

### Som manager
*  **[[Atlético Madrid]]**
** La Liga: 1977
** Copa del Rey: 1976, 1985, 1992
** Intercontinental Cup: 1974
** Supercopa de España: 1985
*  **[[FC Barcelona]]**
** Copa del Rey: 1988
*  **[[Spania]]**
** Europamesterskapet i fotball: 2008

## Referanser


## Eksterne lenker
*
Maritime Mobile Service Identity

**Maritime Mobile Service Identity**, forkortet **MMSI**, er en tallkode på ni siffer som unikt identifiserer maritimt radiokommunikasjonsutstyr, dette er typisk plassert i et fartøy eller på en radiostasjon på land.

Denne koden tildeles samtidig med radiokallesignalet til fartøyet. Tallkoden tillater direkte automatisk oppkall over maritim VHF radio og over maritime kanaler i kortbølgebåndene som betjenes av kystradiostasjonene.

Radiokommunikasjonsutstyr for større fartøyer inkluderer ofte også et Automatisk identifikasjonssystem som kringkaster skipets posisjon, kurs og fart hentet fra GPS. MMSI-Nummeret programmeres inn i AIS-Transponderen, slik at andre kan finne ut identiteten til fartøyet. 

## MID nummer
MID-Nummer identifiserer radioutstyrets opprinnelse, enten det er spesialnummer eller rene nasjonal identifikasjoner. Består av 3 tall. Hvor det første tallet angir type utstyr eller geografisk tilhørighet. Eksempelvis har Norge MID-numrene 257, 258 og 259. 

## Oppbyggning
Det er totalt 9 siffer i et mmsi-nummer, hvor det første sifferet definerer identiteten til utstyret i henhold til ITU-Retningslinjer M.585. 
*0 - Skipsgruppe, Kystradiostasjon eller gruppe av kystradiostasjoner. 
*1 – Brukes av luftbårne søk og redningsressurser. 
*2 – 7 – Brukes av skip og identifiserer verdens region.
**2 – Europa *(Eks: 257 Norge, 219 Danmark)*. 
**3 – Nord- og Sentralamerika + Karibien *(Eks: 316 Canada, 351 Panama).*
**4 – Asia *(unntatt Sør-øst Asia, Eks: 431 Japan, 455 Maldivene).*
**5 – Oceania *(Eks: 503 Australia, 512 New Zealand).*
**6 – Afrika *(Eks: 625 Eritrea).*
**7 – Sør-Amerika *(Eks: 760 Peru).*
*8 – Håndholdt VHF, settes før MID-Nummeret, samtidig fjernes siste sifferet i tilfelt MMSI nummer. 
*97 – Spesialnummer og har litt forskjellig oppbyggning, og brukes kun på spesielle radio transpondere. Disse vil ofte ikke være søkbare i noen register ettersom de bare kommer til anvendelse dersom skipet er i nød og har kun hensikt å bistå i redningsarbeidet.  
**970 – Søk og redningstransponder (SART) *(Eks: 970yyzzzz).*
**972 – Mann over bord transponder *(Eks: 972yyzzzz).*
**974 – EPIRB *(Eks: 974yyzzzz).*
*98 – Tillegsskip/båter *(Eks: Livbåter, MOB båter, 98MIDxxxx).*
*99 – Brukes til navigasjonshjelp, eksempelvis AtoNs, som myndighetene kan digitalt sette ut farevarsler og navigasjonshjelpemiddler direkte i digitale sjøkart til skip som har utstyr til å motta Atons (Eks: 99MIDaxxx).

:**Note:** 
::yy = Produsent-nummer.
::zzzz = Serienummer.
::MID = MID-Nummer. 
::xxxx = Skipets neste 4 nummer i MMSI-Nummer (etter MID-Nummer). 
::a = Angir om AtoN er digital (6) eller om det er fysisk (1), myndighetene står fritt til å bruke andre tall dersom det er hensiktsmessig. 

### Kystradio Stasjoner
Kystradio stasjoner starter alltid sitt MMSI nummer med 00, deretter MID nummer, etterfulgt av stasjons-ID.
*00MIDxxxx *(Eks Kystradio Sør: 002570000)*.

## Se også
* IMO-nummer

## Referanser
HR

**HR**, **Hr** og **hr** kan vise til:

*Personaladministrasjon, også kjent ved det engelske navnet *human resources* (HR, direkte oversatt: "menneskelige ressurser"), fagfelt som fokuserer på støttefunksjoner rundt adminstrasjon av mennesker som utgjør arbeidsstokken til en organisasjon, inkludert rekruttering, ansettelser, overholdelse av arbeidsrett, med mer
** HR Norge, en ideell organisasjon
* Personalledelse, også kjent ved det engelske navnet *human resource management* (HRM), fagfelt som fokuserer på støttefunksjoner for ledelse av menneskelige ressurser innen en organisasjon, eksempelvis planlegging, ansettelser og utvikling
* Norges Høyesterett
*Unionens høye representant for utenriks- og sikkerhetspolitikk, EUs utenriksministerpost
*Hr – Språkkode for Kroatisk
*Hr. – Herr / herre, en høflig tiltaleform
Big Dumb Face

**Big Dumb Face** er et amerikansk band dannet av Wes Borland etter at han forlot bandet Limp Bizkit. 

Musikkstilen er påvirket av gamle låter av Frank Zappa. Musikken er for det meste eksperimentell rock og alterativ rock, men tekstene inneholder mye humor. 

Nåværende medlemmer er Wes Borland (gitar og vokal), Scott Borland (gitar), Kyle Weeks (vokal), Greg Isabelle (trommer) og Chris Gibbs (bass). 

## Referanser


## Eksterne lenker
*
Hans Sloane

**Hans Sloane** (1660–1753) var en engelsk lege, samler og naturforsker.

## Ettermæle
Hans viktigste kjøp var William Courtens kolleksjon, den store botaniske kolleksjonen til Leonard Plukenet og den enorme samlingen av variert innhold fra James Petiver. I tillegg hadde han sin egen samling fra Jamaica og noe fra England, men størsteparten tilegnet han seg via kjøp og bytte. Da han døde i 1753 etterlot han seg et enormt Kuriositetskammer som fylte både huset hans og nabohuset. Han utpekte i alt 63 boforvaltere. Blant boforvalterne fantes det representanter for familien, adelsfolk, medlemmer av House of Commons, Fellows av Royal Society, biskoper, forretningsmenn, antikvarer og naturhistorikere. Deres oppgave var å sørge for at samlingen forble hel og selge den til kongen av Storbritannia for 20 000 pund. Hvis de mislykkes i å interessere kongen, skulle de prøve å selge den til Royal Society, University of Oxford, College of Physicians i Edinburgh og forskjellige utenlandske akademier. Hvis alt gikk galt, gav Sloane boforvalterne lov til å dele opp samlingen. Alt gikk heldigvis bra, og til tross for at kongen ikke virket interessert, ble Parlamentet med på å kjøpe samlingen. Sammen med Cotton-biblioteket og Harley-manuskriptene (kjøpt fra 1. og 2. jarl av Oxford) utgjorde den utgangspunktet for British Museum. Senere ble den også i stor grad utgangspunktet da de naturhistoriske samlingene ble gitt egne lokaler på South Kensington i 1881.

### Åpenhet
I motsetning til de aller fleste andre museer før 1800-tallets demokratiserende prosesser var svært få museer åpne for publikum på 1700-tallet. Til en viss grad, levde de fortsatt i ånden til 1600-tallets kuriositetskammer; de var lukket for publikum, og kun svært få forskere ble gitt adgang til samlingene. Til Hans Sloanes samling ble derimot gjester mottatt med takk. Det var derimot ikke bare var å gå inn, slik som kan forventes på et moderne museum. Det var allikevel veldig uvanlig, og en del av arven etter Sloane. I det lange testamentet står det klart at samlingen skal holdes samlet, for å være tilgjengelig til de som måtte ønske det. Da kongen av Storbritannia grunnla British Museum (se over), la de nye forvalterne til grunn at samlingen skulle beholdes "ikke bare for den lærde og nysgjerriges inspeksjon og underholdning, men for generell bruk og nytte for publikum".

## Trivia
* Autornavnet Sloane brukes innenfor biologi.
* Sloane Square i London er oppkalt etter ham, da hans arvinger eide området plassen ligger på.

## Referanser


## Eksterne lenker
*
Observatoriet (andre betydninger)

Det er flere artikler som omhandler ulike observatorier:

* Observatoriet (UiO) i Oslo
* Solobservatoriet på Harestua på Hadeland
* Greenwich-observatoriet i sør for London i Storbritannia
* Parisobservatoriet i Paris i Frankrike
* Fabra-observatoriet i Barcelona i Catalonia
* Cincinnati-observatoriet, i Cincinnati i Ohio
Mespilus

* *[[Mespilus canescens]]*
* ekte mispel (*M.&nbsp;germanica*)

***Mespilus*** er ei slekt i rosefamilien. Artene er løvfellende trær og busker, og frukten er en kjernefrukt. Ekte mispel (*M.&nbsp;germanica*) er et frukttre som er blitt dyrket i Europa og Vest-Asia siden oldtiden. *[[Mespilus canescens]]* ble oppdaget i Arkansas i USA i 1990 og er sannsynligvis en hybrid mellom ekte mispel og en hagtornart. Noen botanikere mener at *Mespilus* ikke kan opprettholdes som egen slekt, og at den bør slås sammen med hagtornslekta (*Crataegus*).

## Litteratur
* 
* 
* 

## Eksterne lenker
*
Dyret

**Dyret**  (gresk: Θηρίον, *Thērion*, «dyr, beist») eller **Dyret i Åpenbaringen** kan betegne hvert av to religiøs-mytologiske dyr i Johannes' åpenbaring, den siste boka i kristendommens hellige tekstsamling *[[Det nye testamente]]*. Der beskriver evangelisten Johannes sine syner om apokalypsen, jordens undergang i «endetiden» ifølge kristen lære. 

«Det første dyret» som profeten omtaler, kommer fra havet, har sju hoder og får sin makt fra «dragen», det onde. Dyret kan knyttes til kodetallet 666 og er blitt tolket som symbol på forskjellige undertrykkende jordiske riker som er underlagt Djevelen. «Det andre dyret» kommer fra jorden og likner et lam. Det beskrives som en «falsk profet» som lokker menneskene til å tilbe det første dyret. Begge dyr har i ulike kristne tolkningstradisjoner også bli omtalt som «antikrist», noen som motsetter seg Jesus Kristus, angivelig Guds sønn og menneskenes frelser.

## Beskrivelser

Kapittel 13 i Åpenbaringsboken handler om «Dragen og de to dyrene». Det forteller om det første dyret som stiger opp av havet, har syv hoder og ti horn og kroner på hvert av hornene, men likner på en leopard.   

Det andre dyret som beskrives, kommer ut av jorden, ser ut som et lam, men snakker som en drage. Dette dyret utøver autoritet overfor det første dyret, og får menneskene på jorden til å lage en billedstøtte, «Dyrets bilde», av det første dyret og tilbe den. Det kan gi liv til billedstøtten slik at den kan snakke og drepe enhver som ikke tilber det første dyret. 

## Tolkninger

Det er flere teologiske og bibelvitenskaplige tolkninger av hva de profetiske udyrene står for. Ofte har en urolig samtid blitt opplevd som «endetiden» slik Johannes beskriver den, og det har oppstått en mengde spekulasjoner om hva dyrene, og andre deler av profetens visjoner, har representert. Ikke sjelden har predikanter utpekt konkrete maktpersoner som «dyret».

«Dyret» settes av noen i forbindelse med politiske makter, gjerne Romerriket, på samme måte som synet av de fire villdyrene som nevnes i Daniels boks kapittel 7 også ble tolket som bilder på sin tids verdslige herskere. Det andre, lammelignende dyret blir senere kalt «Den falske profet» (Åp. 16,13; Åp. 19,20; Åp. 20,10). Begge dyrene har også blitt omtalt som «antikrist», en figur som motsetter seg Jesus Kristus, Guds sønn, og også forkynner uriktig lære om ham. Dyrets tall 666 er åpenbaringens kode for navnet på det andre dyret.

Sammen med «Dragen», som blir beskrevet i kapittel 12 og kan representere «Satan», former de to dyrene i noen tolkninger «Den vanhellige treenighet».

## Se også
* Den vanhellige treenighet
* Dyrets tall 666, Åpenbaringsbokens religiøs-mystiske kode for navnet på dyret

## Referanser


## Eksterne lenker
Den vanhellige treenighet

**Den vanhellige treenighet** er av noen innen kristen eskatologi ansett for å være motsetningen til Den hellige treenighet, som består av Gud, Jesus og Den hellige ånd. Den vanhellige treenighet består av Satan, Antikrist og Den falske profet.

Den vanhellige treenighet betyr også dermed at Satan, Antikrist og Den falske profet er alle én, men de er separert inn i forskjellige inkarnasjoner, akkurat som Gud, Jesus og Den hellige ånd alle er én i separate inkarnasjoner.

John Milton kaller Satan, Synd og Døden som Den vanhellige treenighet i *[[Det tapte paradis]]*.

## Se også
* Dyret
Kalott

**Kalott** er en liten, rund lue eller hatt uten brem, som bare dekker den øverste delen av hodet. Hodeplagget kan være laget av ulike materialer, ha forskjellige farger og mønstre, være ganske flate og skalkformede eller ha litt høyere sider og rundt toppstykke.

## Varianter og utbredelse
Kalotter finnes i form av taqiyah (også kalt takke eller bønnelue) eller topi (ulike asiatiske varianter) i islam, kippa (yarmulke) i jødedommen og zucchetto (pileolus) blant katolske prester. I Sentral-Asia bæres tradisjonelt tubeteika, jurtformet kalott. Buddistprester i Kina bærer bao-tzu (mao-tzu). I Japan kalles en liknende kalott boshi. Kufi (kofia) er en kalott- eller fess-liknende lue som særlig bæres av menn fra Afrika, både av muslimer, kristne og folk som tilhører andre religioner. 

I Norge brukes tradisjonelt kalotter i form av flate bunadsluer og små strikkeluer. Kalott tilhørte i gamle dager prestedrakten og ble også brukt av lærde menn og menn av høyere stand.


Bror Cederström (Ur vår samtid).jpg|Bror Cederström (1780-1877), svensk general og krigsminister, i skalkformet kalott 1840
Hans Peter Barfod by Adolph Lønborg 01.jpg|Hans Peter Barfod (1834-1892), dansk politiker og forfatter, med tidstypisk ærverdig og standsmessig innelue
Portrett av Fridtjof Nansen, 1888.jpg|Fridtjof Nansen (1861-1930), norsk polarforsker, iført toqueformet kalott og jakke med pelskrage 1888.
Umaru Yar'Adua VOA.jpg|Umaru Yar'Adua (1951-2010), tidligere president i Nigeria, iført rund kufi, en luetype som særlig blir båret av muslimer og afrikanere. 
Udvalgte norske Nationaldragter - no-nb digibok 2012022813001-63.jpg|Kalotter har vært bunadsluer for gutter og menn mange steder i Norge. Bildet viser folkedrakter fra Indre Sogn på 1800-tallet. 


## Andre betydninger
*Kalott* brukes også om den øverste delen av en kule, særlig om nordlige og sørlige områder på jordkloden i sammensetningene Syd- og Nordkalotten (det arktiske området av Nord-Skandinavia). Ordet er opprinnelig en diminutivform av det franske *cale* eller *écale*, som igjen er lånt fra germansk.  Ordet betyd nærmest «lite skall». Det tyske *Kalotte* og franske og engelske *calotte* brukes med litt utvidet betydning sammenliknet med det norske ordet.

## Se også
* Kippa, jødisk kalott
* Taqiyah (takke), muslimsk bønnelue
* Zucchetto (pileolus), kalott båret av katolske prester
Slaviša Jokanović

**Slaviša Jokanović** (serbisk Славиша Јокановић; født 16. august 1968) er en serbisk fotballtrener og tidligere fotballspiller som er hovedtrener for den russiske klubben .

Han har tidligere vært hovedtrener for det serbiske topplaget FK Partizan, som også var det første laget han trente etter at han la opp som aktiv fotballspiller. 

Jokanović begynte sin karriere i FK Novi Sad og gikk senere til FK Vojvodina som vant den jugoslaviske serien i 1989. I 1990 gikk han til FK Partizan hvor han vant serien i 1993 og cupen i 1992. Etter disse trofeene gikk han til den spanske klubben Real Oviedo, etterfulgt av opphold i klubbene CD Tenerife og Deportivo de La Coruña. Så dro han til England hvor han gikk fra Deportivo til Chelsea for 1,7 millioner pund. Han gikk så til den spanske klubben Ciudad de Murcia hvor han la opp i 2004. 

Sheffield United og Jokanović skilte lag 25. november 2021.

## Referanser


## Eksterne lenker
* 
*  Profil på LevskiSofia.info
Hjortnes

**Hjortnes** i Oslo er en tidligere byløkke som har navn etter den første eieren, sorenskriver og assessor Johan Hiort, som i 1738 fikk bevilling for det som da var et øde steinrøysområde, og som strakte seg fra Drammensveien og ned til Filipstad.

Løkken ble senere solgt til kjøpmann Hans Eriksen som bebygget løkkens høyeste punkt, dagens Drammensveien 50. Dette ble revet i 1930-årene da løkken ble bebygget med leiegårder.

I dag er området et bolig og havnestrøk, og begrenses vanligvis til å ligge mellom Filipstad og Skarpsno. Kaianleggene ble bygget ut i 1950-årene og utviklet videre utover på 1960-tallet. Det planlegges nå en større boligutbygging i disse områdene.
Sétif

**Sétif** er en by i Algerie. Byen er hovedstaden i provinsen Sétif og ligger omtrent 110 km vest for Constantine. Sétif har omtrent 250 000 innbyggere. Siden byen ligger 1096 meter over havet kommer det av og til snø om vinteren. Likevel er sommeren veldig varm og temperaturen kommer ofte over 40°C. Sétif er et sentrum for korn- og kveghandel, men byen har også en del industri. 

Sétif ble bygd ved ruinene av den gamle byen Sitifis, som ble grunnlagt av romerne. Byen ble okkupert av franskmennene i 1838. Under et opprør den 8. mai 1945 mistet 104 mennesker livet.
FK Novi Sad

**FK Novi Sad** (serbisk alfabet: Фудбалски клуб Нови Сад) er en serbisk fotballklubb fra Novi Sad i Vojvodina. Klubben spiller i serbisk førstedivisjon som er det nest øverste serienivået i serbisk fotball. Klubben endte i 2007/08-sesongen på en 10.-plass. 

Klubben ble grunnlagt i 1921. Hovedtrener for klubben er Momčilo Raičević. De spiller sine hjemmekamper på Stadion Detelinara. 

Slaviša Jokanović begynte sin karriere i denne klubben.
Riley Keough

**Danielle Riley Keough** (født 1989) er en amerikansk modell og skuespiller. Hun er datter av sanger/låtskriver Lisa Marie Presley og musiker Danny Keough og det eldste barnebarnet til Elvis Presley og Priscilla Presley.

## Modell
Keough begynte sin modellkarriere i en alder av tolv år, da hun gjorde en jobb for Tommy Hilfiger. I februar 2004, 14 år gammel, hadde hun sin runwaydebut som modell for designerne Dolce & Gabbana i Milano. Ett år senere hadde hun kontrakt med IMG Models i Paris, og hun hadde da vært ansiktet til David Yurman med Kate Moss og Amber Valletta. Senere ble hun ansiktet til Dior, noe som varte i tre år. Keough reklamerte for Diors parfyme Miss Dior Chérie. Hun er knyttet til Elite Model Management i New York.

Flere sider på Internett hevder at Keough har deltatt på Victoria's Secret Fashion Show, men det vises da gjerne bilde(r) av den brasilianske modellen Caroline Trentini på catwalk.

Keough figurerte i august 2004 på fremsiden av amerikansk *[[Vogue (magasin)|Vogue]]* sammen med sin mor og mormor. Hun har også prydet coveret til italiensk *Vogue*, koreansk *Vogue*, *[[Elle (magasin)|Elle]] UK*, fransk *Elle*, japansk *Elle*, *L'Officiel*, *Jalouse* og *Telva*.

## Filmografi
### Film

### TV

### Musikkvideoer

## Personlig
Keough hadde en bror, Benjamin (Ben) Storm Keough (født 21. oktober 1992, død 12. juli 2020), og har to halvsøstre, tvillingene Finley Aaron Love Lockwood og Harper Vivienne Ann Lockwood (født 7. oktober 2008). Keoughs onkel, Navarone Garibaldi (hennes mors halvbror, født 1. mars 1987), er to år eldre enn henne. Som stefar har hun hatt Michael Jackson, Nicolas Cage og Michael Lockwood (altså som følge av hennes mors ekteskap).

Keough datet Ryan Cabrera fra juli 2006. Forholdet varte i nesten tre år. Hun har også hatt en romanse med Jonah Hill. I mars 2012 rapporterte *US Weekly* at Keough og Alex Pettyfer hadde forlovet seg etter å ha datet i seks måneder. Senere ble hun forlovet med den australske stuntmannen Ben Smith-Petersen, og de giftet seg 4. februar 2015 i Napa i California. Deres datter, Tupelo Storm Smith-Petersen, ble født i 2022 via surrogatmor.

## Bibliografi
* Presley, Lisa Marie / Keough, Riley (2024) *[[From Here to the Great Unknown]]* ISBN 9781035051045

## Referanser




## Eksterne lenker
* 
* Riley Keough at Elvis Presley News
Pamela Moore

**Pamela Moore** er en amerikansk singer/songwriter som blander hard rock, pop og elektronika.

## Bakgrunn
Pamela er født og oppvokst i Seattle, Washington. Hun ble introdusert til teater i ung alder og utviklet raskt en lidenskap for å opptre på scenen. Hun tok musikk på skolen og lærte seg å spille akustisk gitar og piano. Hun hørte på artister som James Taylor, Carly Simon, Carole King og Crosby, Stills & Nash som ung. Hun skrev sin første sang på gitar som 7 åring. På videregående hørte hun mye på Jazzmusikk, og tidlig i 20 årene gikk hun over til Gospel, R&B og Funk.

Tidlig på 1980-tallet utga Pamela sine to første musikkalbum, *Take a Look* og *You Won't Find Me There*. De fikk bra kritikk, men problemer med plateselskapet gjorde slutt på plateutgivelsene.

I 1988 deltok hun som gjesteartist på Queensrÿches platinaselgende konseptalbum  som «Sister Mary». Hun turnerte også med bandet flere ganger.

Sent på 90-tallet flyttet hun til New York og ble vokalist for bandet «Radar», og spilte inn bandets debutalbum i 2000, *R.P.M.* Bandet ble oppløst i 2001, og Pamela flyttet tilbake til Washington.

I 2004 kom albumet «A Retrospective», og enda nytt album i 2006; *Stories from a Blue Room*, med bla. Michael Wilton fra Queensrÿche som gjesteartist. Samme år deltok hun på oppfølgeren til «Operation: Mindcrime», , med flere påfølgende konsertopptredener.

## Diskografi

## Eksterne lenker
* 
* 
* 
* The official Pamela Moore home page
* Pamela Moore's MySpace page
* Article at the official Queensrÿche home page
* 'Sister Mary Breaks Her Silence', Pamela Moore Interview with Erik Remec for FREE! Magazine
* Pamela Moore's 2007 'Cross My Heart' video
Jan Lindvall

**Jan Petter Lindvall** (født 1950) er en norsk tidligere langrennsløper som var aktiv på internasjonalt nivå i perioden 1978 til 1984. Han representerte TUIL, Nordreisa Idrettslag og Tromsø Skiklubb.

## Oppvekst og tidlig karriere
Lindvall vokste opp i bygda Olderdalen i Kåfjord kommune i Troms. 13 år gammel gikk han sitt første organiserte langrennsløp, og året etter deltok han i sitt første kretsmesterskap. Etter dette ble det mer organisert trening, og som 17-åring flyttet han til Tromsø og meldte seg inn i Tromsdalen Ungdoms- og Idrettslag. 27 år gammel ble han nordnorsk mester for første gang, og året etter ble han tatt opp som en del av landslagstroppen etter gode resultater i NM.

Lindvall vant Reistadløpet fra Setermoen til Bardufoss i 1978, 1979, 1982 og 1985.

## Internasjonal karriere
Han ble tatt med i troppen til OL i Lake Placid i 1980 men fikk ikke gå noen løp. I verdensmesterskapet på ski i Oslo i 1982 ble han syk og ikke friskmeldt før mot slutten av mesterskapet. Han deltok kun på femmila, og gikk inn til en ellevteplass. Året etter kunne Lindvall notere seg for sin beste internasjonale plassering da han vant femmila i verdenscupen i Kovgolovo i daværende Sovjetunionen. OL i Sarajevo i 1984 ble hans siste internasjonale mesterskap som aktiv skiløper, og han endte der på en femteplass på femmila.

## Verdenscupseire

## Etter skikarrieren
Etter at Lindvall la opp som aktiv skiløper på seniornivå har han deltatt i verdensmesterskapet for veteraner i Falun i 2000 der han tok flere verdensmestertitler, i Vasaloppet og i flere turrenn. Lindvall jobbet som brannmann i Tromsø til han ble pensjonert i 2015. Han har også bidratt som konsulent for skimerket Fischer og skitilbehørsprodusenten Swix. Lindvall var i en periode trener for NTG Tromsø.

## Referanser


## Eksterne lenker
* 
* Har betydd mye for langrennssporten i nord - Intervju med Jan Lindvall
Chichimeco

**Chichimeco** er en fjelltopp som befinner seg i den meksikanske delstaten Veracruz. Toppen er en del av fjellet 
Citlaltépetl som befinner seg i Det transmeksikanske vulkanbeltet. Fjelltoppen befinner seg 4220 meter over havet.
Tancítaro

**Tancítaro** er en vulkan og et fjell i den meksikanske delstaten Michoacán. Fjelltoppen befinner seg 3845 meter over havet og den inngår i Det transmeksikanske vulkanbeltet.
Fatima Whitbread

**Fatima Whitbread** (født 3. mars 1961 i London) er en tidligere engelsk spydkaster.

## Tidlige år
Som baby ble hun forlatt av mora. Årene som fulgte tilbrakte hun på diverse barnehjem. Ifølge henne selv var dette en ulykkelig periode i livet. Da hun noen år senere møtte igjen sin biologiske mor, som var tyrkisk kypriot, kom det frem at hun hadde fått Fatima etter en affære med en gresk kypriot, som var helt uhørt i moras vennekrets. Som et resultat av dette oppførte hun halvbroren til Fatima som hennes biologiske far på fødselsattesten.

Mora til Fatima var voldelig, og truet med å kutte strupen hennes dersom hun ikke tok seg av broren og søsteren mens mora var ute og traff menn. Fatima hevdet å ha blitt voldtatt av en av mennene mora tok med seg hjem.

13 år gammel ble Fatima bortadoptert av mora. Hun tok etternavnet Whitbread etter sin nye familie.

## Karriere
Under kvalifiseringen for finalen under EM i 1986 satte hun verdensrekord med et kast på 77,44 meter, i en konkurranse hvor hun også tok gullet. Hennes største triumf var seieren i VM 1987 i Roma, som i tillegg førte henne til topps på BBC Sports Personality of the Year award.   

I tillegg til triumfene i 1986 og 1987 har hun sølvmedalje fra VM i 1983 og bronsemedalje fra OL i 1984, i en konkurranse hvor hennes kjente rival og landsmanninne Tessa Sanderson vant gullet. Under OL i 1988 i Seoul tok Whitbread sølvmedalje bak Petra Felke.

## Referanser


## Eksterne lenker
* 
* Thurrock Local History Society – Fatima Whitbread
Trond Fredriksen (skulptør)

**Trond Fredriksen** (født 4. juni 1961) er en norsk skulptør. Han har grunnutdannelsen i kunstfag fra Minnesota og hovedfag fra Kunst- og håndverksskolen i Oslo (SHKS).

Fredriksen arbeider som høgskolelektor ved Høgskolen i Telemark på Notodden, hvor han underviser i keramikk. Fredriksen har blant annet modellert Johan Sverdrup-byste på Torget i Larvik, «Kvinnetorso» i Kjærra Fossepark og «Kanalgjedda» i Skien.

Fredriksen er gift og har to sønner. Han har tidligere bodd på Arøya ved Helgeroa. Familien flyttet i 2008 til Tjølling og Fredriksen flyttet verkstedet sitt til Porsgrunn.

## Referanser
Neolamprologus multifasciatus

***Neolamprologus multifasciatus*** er en art i gruppen ciklider.
Det er en fisk som lever i ferskvann og er endemisk til Tanganyikasjøen.
Hannen blir ca. 5 cm lang, hunnen bare halvparten. *Neolamprologus multifasciatus* er dermed en av de minste artene av ciklider.
De lever i områder med mange tomme sneglehus som de bruker som skjulested og til å legge egg i.
Arten er monomorfisk, noe som betyr at det er svært vanskelig eller umulig å se forskjell på kjønnene.

## Eksterne lenker
* 
*